– Мин ҡурҡам! Атайым менән әсәйем эштә. Шкаф артында Барабашка тора. – Балалар ышаныс телефонына сираттағы шылтыратыусы – алты йәшлек малай. Бәләкәстең мышҡылдап иларға етешкәне ишетелә.– Минең исемем Вероника. Вәт ҡыҙыҡ! Бер ҡасан да Барабашка күргәнем юҡ. Ул ниндәй? Йә, һөйлә әле?Консультанттың ундай һорау биреүен көтмәгән малай һүҙһеҙ ҡала. – Һиңә, моғайын, ныҡ күңелһеҙ булғандыр ҙа шуға Барабашканы уйлап сығарғанһыңдыр. Эйе бит?– Эйе. – Малай тыныслана төшә. Иң мөһиме – бер үҙе ҡалыуҙан ҡурҡыу солғаған сабыйға ошо мәлдә терәк булып, шик-шөбһәһен таратыу. Психолог тәүге минутта уҡ был маҡсатҡа өлгәшә.– Э-э-эй, баштан уҡ әйтергә ине уны. Һиңә бик ҡыҙыҡ шөғөл табыр инек! Әкиәт яратаһыңмы? – Яратам.– Улай булғас, тыңла.